Publication: Magyar Közlöny
Issue: MK-2002-154 (Year: 2002, Number: 154)
Era: 1990-2004
Section: a munkavédelemrõl szóló 1993. évi XCIII. törvény alapján
Paragraph Index: 577

1. Az OÉT folytatta az október 30-án elkezdett tárgyalást a 2003. évi keresetnövekedés mértékérõl és a minimális bér összegérõl. A lefolytatott kétoldalú egyeztetésekrõl, a munkaadói és a munkavállalói oldal álláspontjáról az oldalak az alábbi tájékoztatást adták. A munkavállalói oldal — Kinyilvánította, hogy kész elmozdulni a korábbi 54 000 forintos minimálbér javaslatától, egyben megerõsítette a 6—10%-os keresetnövekedésre vonatkozó álláspontját. — Kezdeményezte 2006-ig a 38 órás munkahét fokozatos bevezetését, 2003. június 1-jétõl kezdõdõen félórás csökkentéssel. — Javasolta, hogy 2003-tól lépjen életbe a minimális bérre vonatkozó egyszerûsített tarifarendszer. — Új garantált bérkategória kidolgozását és bevezetését igényelte, amelynek eredményeként az OÉT által elfogadott minimálbér a jövõben valóban a garantált legkisebb kötelezõ munkabérként funkcionálhat. — Többfokozatú garantált bérminimum skála kidolgozását és bevezetését igényelte. — Megerõsítette a munkaügyi ellenõrzési rendszer továbbfejlesztésével kapcsolatos álláspontját, a társadalombiztosítás felügyeletében való részvételi igényét, valamint a Munka Törvénykönyvében a munkavállalók érdekeit tovább erõsítõ szabályozás iránti elvárását. A munkaadói oldal — Nem támogatta a minimális bér 2003. évre vonatkozó emelését, tekintettel arra, hogy az elmúlt 2 évben a jelentõsen megemelt minimálbér a munkáltatói terheket nagymértékben növelte, illetve egyes ágazatok versenyképességét kritikussá tette, valamint a minimálbér 2002 szeptemberétõl az adójóváírással 6000 forinttal már megemelkedett. — A megegyezés szándékával ugyanakkor kész ésszerû megállapodást kötni az átlagkereset növekedés ajánlott mértékérõl, valamint nem zárkózik el a munkavállalói oldal egyéb javaslatainak megtárgyalásától. A kormányzati oldal kedvezõen fogadta az elmozdulást a szociális partnerek álláspontját illetõen. Hangsúlyozta, hogy kész a háromoldalú megállapodás érdekében tárgyalni a munkaidõ csökkentésérõl, a minimális bértarifa, illetve a munkaügyi ellenõrzés rendszerének továbbfejlesztésérõl. Támogatta a munkáltatói oldalnak azt a megközelítését, amely felhívja a figyelmet a minimálbér nettó összegének, a bruttó összeg változatlansága melletti jelentõs növekedésére. A késõbbi tárgyalási csomagba javasolja felvenni a társadalmi partnerség intézményeinek megújítása kérdéseit, valamint az EU-bérfelzárkózás és versenyképesség témáját is. Az OÉT megállapodott arról, hogy a szociális partnerek további egyeztetése alapján, a megállapodás érdekében a napirend tárgyalását az OÉT fórumán november 29-én folytatják.

Source: https://magyarkozlony.hu/hivatalos-lapok/a8d2dfc3d143212ed4384aa3f4c01f93477fe494/dokumentumok/7b8ddbc7ccb8cdc9d20c5cf2b33329aef93545c6/letoltes